19.7.2022
FI
Euroopan unionin virallinen lehti
L 190/187
LIITE IV
LIITTEISSÄ I-III TARKOITETUT MÄÄRITELMÄT 1.
Erittäin suuri alue (VLA) VLA-konsepti koostuu määritellyistä maantieteellisistä alueista, jotka mahdollistavat ilmaisimien ryhmittelyn.
Samalla ilmaisimella on eri VLA-alueille sijoitettuna erilainen suorituskyky ja lisäarvo.
Nykyisiä VLA-alueita ovat seuraavat: — VLA ”Aasia” — VLA ”Eurooppa” — VLA ”Pohjois-Amerikka” — VLA ”Oseania” — VLA ”Tyynimeri” — VLA ”Etelä-Afrikka” — VLA “Etelä-Amerikka” VLA-alueiden likimääräinen sijainti esitetään tässä kuvassa:
2.
Arkkitehtuuriselvitykset Termi ”arkkitehtuuriselvitykset” kattaa joukon järjestelmäsuunnitteluun liittyviä toimia.
Siihen sisältyy tietyn resurssin, tietyn parannuksen tai koko ilmaisinverkoston suorituskyvyn ja lisäarvon arviointi tai vaihtoehtoisten rakennerat­ kaisujen arviointi ja luokittelu sekä perustelut niiden tärkeysjärjestykseen asettamiselle.
Arkkitehtuuriselvitykset vastaavat alhaalta ylöspäin suuntautuvaa lähestymistapaa, jonka tavoitteena on saavuttaa paras mahdollinen kustannus­ tehokkuus ja välttää tarpeetonta päällekkäisyyttä sekä seurata, että järjestelmä vastaa käyttäjien korkean tason tarpeisiin.
Arkkitehtuuriselvitykset kattavat kaikki järjestelmän toiminnot: ilmaisintoiminnon, datankäsittelytoiminnon ja palvelutoiminnon. 3.
Raakadata: Ilmaisintason data, joita ei ole käsitelty (kuten tutkapulssidata, kuvat ja fotonihavainnot)